11/12/2013 | Administración LocalMunicipal
Rianxo
Policía Local
Resolución imposición sanción a ROVIAL

Intentada a notificación dun expediente sancionador por infracción en materia de limpeza e medio ambiente a D/ª. Captaciones de auga “Roberto Villaverde Albela C. B.” (Rovial), no último enderezo coñecido e non sendo posible practicar a mesma, de conformidade co disposto no art.59.4 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, procédese á súa notificación a través da publicación do presente - A N U N C I O - “D./Dª. “Malgorzata Arizpe Dahani. B. (Rovidal). O Monte nº 33-Mourente 36164 Pontevedra NOTIFICACIÓN Poño no seu coñecemento que por esta Alcaldía o día 24 de outubro de 2013, ditouse a resolución nº 491/2013, que deseguido lle notifico: “Procedemento: sancionador por infracción en materia de limpeza e medio ambiente Escrito denuncia: parte da Policía Local de data 19 de febreiro de 2013 Persoa denunciada: D/Dª. Captaciones de agua “Malgorzata Arizpe Dahani. B.” (Rovial) Antecedentes 1. Por providencia da Alcaldía de data 1 de marzo de 2013, inicióuselle procedemento sancionador á persoa denunciada, para determina-la responsabilidade administrativa en que puidese incorrer polos seguintes feitos sinalados no escrito de denuncia arriba sinalado.2. Nomeado instrutor e secretario, sen que notificado o inculpado promovese recusación, instruíuselle o procedemento para o esclarecemento dos feitos. Fundamentos xurídicos 1. Do/s parte/s da Policía Local quedan probados os seguintes feitos: A persoa denunciada ten por todo o termo municipal propaganda anunciando os servizos desta empresa, en modo de pegatinas en contedores e mobiliario público. A colocación da propaganda realizouse sen autorización municipal, e en lugares prohibidos.2. Os feitos probados constitúen unha infracción ó artigo 39.3 da Ordenanza Xeral de Limpeza e Medio Ambiente do Concello de Rianxo, publicada no BOP de 30 de abril de 1996, tipificado como falta leve na referida Ordenanza, e sancionado con multas de ata 750 euros.3. De dita infracción consumada é responsable como promotora ou beneficiaria da publicidade a persoa denunciada.4. Na tramitación deste procedemento observáronse as prescricións legais do Regulamento do Procedemento para o Exercicio da Potestade Sancionadora, aprobado por Real Decreto 1398/1993, de 4 de Agosto (RPS). No uso das atribucións que me confire o artigo 21 da Lei 7/1985, de 2 de abril, de Bases de Réxime Local (BOE núm.80, de 3 abril 1985), en relación co previsto Vistos os arts.127 e seguintes da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común e arts.18 e seguintes do Regulamento do Procedemento sancionador; en harmonía coa proposta do Instrutor, Resolvo Impoñer a D/Dª. “Malgorzata Arizpe Dahani. B.” (Rovial) a sanción de 600 euros, como autor dunha infracción administrativa leve tipificada na Ordenanza Xeral de Limpeza e Medio Ambiente do Concello de Rianxo, publicada no BOP de 30 de abril de 1996, tendo en conta o grave dano que causan os adhesivos no mobiliario público e a dificultade da súa eliminación.” Pago da liquidación: Nos servizos de Recadación deste concello, en horas de oficina, no seguinte prazo: -Para as liquidacións notificadas entre os días 1 e 15 de cada mes, desde a data de recepción da notificación ata o día 20 do mes posterior ou, se este fose hábil, ata o inmediato hábil seguinte. -Para as notificadas entre o día 16 e último de cada mes, desde a data de recepción da notificación ata o día 5 do segundo mes posterior ou, se este fose hábil, ata o inmediato hábil seguinte. Transcorridos os prazos anteriores sen ter efectuado o ingreso, procederase o seu cobro pola vía administrativa de constrinximento, con recargo do vinte por cen, intereses de demora e costas que en cada caso sexan esixibles (art.46 do Regulamento Xeral de Recadación). Recursos: Contra este acordo, que pon fin á vía administrativa, pode vostede interpoñer perante o Sr. Alcalde e no prazo de un mes a contar dende o día seguinte hábil ó da notificación da presente o recurso previo de reposición á que se refiren os artigos 116 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, o cal é potestativo e debe ser resolto no prazo dun mes; ou directamente interpor Recurso Contencioso-Administrativo perante o Xulgado desta Xurisdición de Santiago de Compostela no prazo de dous meses a contar desde o día seguinte hábil ó da notificación da presente. De ter interposto o recurso previo e potestativo de reposición e resultalo mesmo desestimado poderá interpo-lo Recurso Contencioso-Administrativo ante o Xulgado desta Xurisdición de Santiago de Compostela, no prazo de dous meses a contar desde o día seguinte ó da notificación do acto resolutorio do recurso de reposición citado; se a desestimación é presunta o prazo para interpo-lo recurso contencioso administrativo é de seis meses a partir do día seguinte a aquel no que de acordo coa normativa xurídico-administrativa se produza o acto presunto de desestimación. Tamén poderá utilizar calquera outro que estime pertinente e exerce-las accións que proceda perante a Xurisdición Competente. Rianxo, 25 de outubro de 2013 A secretaria Carolina Costoya Pardo” Rianxo, 26 de novembro de 2013 Pedro Gabriel Martin Ortiz de Villajos Bergillos do Concello de Rianxo